**Samuli Kaislasalo** (s. 3. elokuuta 1995) on suomalainen lentopalloilija, joka on pelannut kotimaisessa lentopalloliigassa Raision Loimun, edesmenneen LEKA Volleyn, Rantaperkiön Iskun ja Hurrikaani Loimaan riveissä. Keväällä 2018 Kaislasalo solmi vuoden mittaisen sopimuksen Japanin lentopalloliigan tulokasjoukkueen VC Nagano Tridentsin kanssa, mutta sopimus purettiin ennen kuin kausi alkoi. Kaislasalo aloitti siksi kauden 2018–2019 Raision Loimun riveissä Suomessa ennen kuin hän solmi sopimuksen kreikkalaisen Foinikas Syrosin kanssa.

Uransa ensimmäisen miesten A-maaottelun Kaislasalo pelasi toukokuussa 2018 Hollantia vastaan. Sitä ennen hän oli kuulunut useamman vuoden miesten maajoukkueryhmään. Kaislasalo valittiin vuoden 2018 MM-lopputurnauksen kisajoukkueeseen. MM-kisoissa hänet nähtiin kentällä muun muassa maailmanmestaruutta puolustanutta Puolaa vastaan. Kaislasalo oli Puola-ottelussa Suomen paras pistemies. Ikäluokkansa nuorten maajoukkueessa Kaislasalo pelasi EM-lopputurnauksessa vuonna 2013 (4. sija) ja myöhemmin samana vuonna MM-lopputurnauksessa (11. sija). 

Kaislasalo aloitti lentopalloilun viisivuotiaana. Lajivalintaa olivat ohjaamassa hänen vanhempansa, jotka olivat molemmat pelanneet aikoinaan entopalloa. Koijärven Kunnossa lentopallon aloittanut Kaislasalo siirtyi lukioikäisenä harjoittelemaan Lentopalloliiton valmennuskeskukseen Kuortaneelle ja kävi yhtä aikaa Kuortaneen Urheilulukiota. Kuortaneen valmennuskeskuksen joukkueessa hän pelasi lukioikäisenä aluksi 2-sarjaa ja myöhemmin 1-sarjaa. Kaudella 2013–2014 Kaislasalo esiintyi myös muutamassa ottelussa kotimaisessa lentopalloliigassa. Liigadebyytti koitti helmikuussa 2014 Hurrikaanin riveissä.

Ensimmäinen täysimittainen kausi lentopalloliigassa Kaislasalolla oli 2014–2015 Rantaperkiön Iskussa. Siihen asti hän oli pelannut pääsääntöisesti keskitorjujana, mutta liigakentillä hän alkoi keskittyä hakkurin pelirooliin. Kaislasalo valittiin kauden päätteeksi vuoden tulokkaaksi lentopalloliigassa. Seuraavana vuonna hän oli runsarjan pistepörssissä kahdeksas.

Kreikan lentopalloliigassa Kaislasalo oli pistepörssin ykkönen keväällä 2019. Kaudella 2019–2020 Kaislasalo pelaa Belgian pääsarjassa Lindemans Aalstissa.

Seurat
------

* 2012–2014 Kuortane (I-sarja/II-sarja)
* 2014–2016 Rantaperkiön Isku (Mestaruusliiga)
* 2016–2018 LEKA Volley (Mestaruusliiga)
* 2018 Raision Loimu (Mestaruusliiga)
* 2018–2019 Foinikas Syros (Kreikan pääsarja
* 2019– Lindemans Aalst (Belgian pääsarja)

Saavutukset
-----------

* Vuoden tulokas lentopalloliigassa 2015
* Kauden miesjuniori 2014
* U19 EM-nelonen 2013
* U19 MM-11 2013

Lähteet
-------

1. ↑  Isku solmi valmentaja- ja pelaajasopimuksia *iskuvolley.com*.  11.6.2014.
2. 1 2  Lankinen ja Kaislasalo LEKA Volleyn riveihin *Mestaruusliiga*. Viitattu 29.4.2016.
3. ↑  Kaislasalo teki eksoottisen valinnan: "Japani on aika kaukana Forssasta" *yle.fi*. Viitattu 12.5.2018.
4. ↑  Lentopallomaajoukkueen hakkuri Samuli Kaislasalo loppukaudeksi Kreikkaan *Verkkovirhe.com - lentopallon keskustelufoorumi*. Viitattu 11.3.2019.
5. ↑  Suomen miehille tappio Hollannissa tiukan taistelun jälkeen *lentopalloliitto.fi*. Viitattu 12.5.2018.
6. ↑  Sammelvuo julkaisi ensimmäiset maajoukkuenimet – kokemusta, kokoa ja tulevaisuutta  3.3.2014. Suomen lentopalloliitto ry.  [vanhentunut linkki]
7. ↑  Sivulan varjossa kasvaa tulevaisuuden ykköshakkuri, sillä Kaislasalo ei pelkää vastuuta – "Missä ikinä pelaankaan, niin lähden aina voittamaan" *yle.fi*. Viitattu 11.3.2019.
8. 1 2  Kaislasalo ja Kutinlahti puurtavat keskitorjujina EM-joukkueessa  20.4.2013. Suomen lentopalloliitto ry.  [vanhentunut linkki]
9. ↑
10. ↑
11. ↑  Chemos liigan pistekuningas, Szabo torjuntojen ja Petty syöttöjen *Mestaruusliiga*. Viitattu 16.4.2016.
12. ↑  Kreikassa kulkee: Kaislasalo johtaa pistepörssiä - Tervaportti liigan paras passari *www.lentopalloliitto.fi*. Viitattu 11.3.2019.
13. ↑  Samuli Kaislasalo siirtyy Belgian liigaan *www.lentopalloliitto.fi*. Viitattu 19.6.2019.
14. ↑  Tässä ovat lentopallokauden parhaat! *SuomiUrheilu*. Viitattu 6.5.2016.
15. ↑  Kaislasalo kauden miesjuniori - Mestaruusliigajoukkue Rantaperkiön Isku *www.iskuvolley.com*. Viitattu 6.5.2016.